अर्कोतर्फ यता पहाडका कतिपय राजनैतिक दलहरूले पहाडमा जीटीए चुनाव हुनपर्छ भन्ने माग गरिरहेको सन्दर्भमा प्रश्न गर्दा उनले आफु कुनैपनि चुनावमा जान तयार रहेको बताएका छन्। ‘चुनाव गर्नु नगर्नु राज्य चुनाव आयोगको कार्य हो। तर, मैले अघिबाटै भनिसकेको छु कि कुनै पनि चुनावमा जानका निम्ति हामी तयार छौँ’ विनय तामाङले भने। उनले यता अहिलेघरी गोरामुमो पार्टीले जीटीए रद्द गरेर दागोपाप फर्काउनुपर्छ भन्दै माग गरिरहेको सन्दर्भमा प्रश्न गर्दा उनले यसबारे ‘त्यो गोरामुमो पार्टीको मुद्दा होला मलाई केही भन्नु छैन’ भने।
